Col tèrmano piante roveghine o piante ranpeganti se se rifarise a piante che łe ze bone pozarse a pareti vertegałi o a łe piante arenti de eła. I muri coverti da ste piante i favorise, in pì, l'izołamento tèrmego, acùstego e ła protesion da łe intenpure. Gràsie a sta capasità de parmétar ła creasion de pareti fiorie o anca soło coverte de verde, łe ga prinsipalmente un fin paribon. Ła funsion de sostegno de łe piante ranpeganti ła połe èsar fata dai pànpani. Łe ranpeganti łe ze piante co truzo tanto longo e fletìbiłe e łe nesèsita de pozarse a on sostegno par poder crésar. Łe ze conoseste par cuanto che łe ze ùtiłi inte el inbełir e inpienir muri, pałi, pèrgołi e murete. Łe ranpeganti łe ze piante senpreverdi, o sia bone de mantegnerse senpre de cołor verde anca inte l'invernada.